RAZDJEL: 109 MINISTARSTVO PRAVOSUĐA, UPRAVE I DIGITALNE TRANSFORMACIJE

GLAVA: 10975 ŽUPANIJSKO DRŽAVNO ODVJETNIŠTVO U BJELOVARU

RKP: 20647

OBRAZLOŽENJE OPĆEG DIJELA POLUGODIŠNJEG IZVJEŠTAJA

O IZVRŠENJU FINANCIJSKOG PLANA 2025.

PRIHODI I PRIMICI

Ukupni prihodi za 2025. godinu planirani su u iznosu 1.223.925,00 eura, a za prvo polugodište izvršenje proračuna je 671.147,70 eura odnosno 54,84% što je približno i postotak izvršenja izvora 11 - opći prihodi i primici koji se odnose na prihode iz nadležnog proračuna dok je izvršenje za izvor 31 – vlastiti prihodi, koji se odnose se na naplatu usluga fotokopiranja i najma prostora za samoposlužni aparat za tople napitke, 169,52% u odnosu na planirano uz napomenu da vlastiti prihodi čine tek 0,041% ukupnih planiranih prihoda tako da njihovo povećanje od 663,45% u odnosu na prvo polugodište 2024. godine nema veliki utjecaj na ukupne prihode.

RASHODI I IZDACI

Ukupni rashodi u 2025. godini planirani su u iznosu 1.223.925,00 eura od toga za prvih šest mjeseci ostvareno 54,84%. U odnosu na izvršenje za isto razdoblje 2024. godine radi se o povećanju od 21,66% od čega se najveći dio odnosi na povećanje rashoda za zaposlene jer oni čine preko 82% ukupnih rashoda.

Rashodi za zaposlene za prvo polugodište 2025. godine ostvareni su u postotku od 52,86% u odnosu na planirano, no u odnosu na prvo polugodište 2024. godine izvršenje je veće za 18,79% Uvećanje je nastalo najvećim dijelom zbog povećanja plaća državnih službenika i namještenika (Uredba o nazivima radnih mjesta, uvjetima za raspored i koeficijentima za obračun plaće u državnoj službi, Narodne novine, broj: 22/2024) i povećanja osnovice plaće i uvođenja materijalnih prava za pravosudne dužnosnike (Zakon o izmjenama Zakona o plaći i drugim materijalnim pravima pravosudnih dužnosnika, Narodne novine, broj: 35/24). Plaće za prekovremeni rad su manje oko 26% u odnosu na prošlogodišnje izvršenje proračuna zbog manjeg broja slučajeva obavljanja radnji koje ne trpe odgodu izvan radnog vremena u kaznenom postupku.

Materijalni rashodi ostvareni su u postotku 75,38 % za prvo polugodište 2025. godine u odnosu na planirano, a u odnosu na isto razdoblje prethodne godine povećani za 38,46%. Razlog tome su rashodi za usluge koji su ostvareni u postotku 96,20% u odnosu na planirano, a u odnosu na isto razdoblje prethodne godine povećani za 66,29%. Povećanje se najvećim dijelom odnosi na intelektualne i osobne usluge čije je ostvarenje 112,30% u odnosu na plan za cijelu 2025. godinu odnosno 175,43% u odnosu na prvo polugodište 2024. godine jer oni čine gotovo 70% ukupno izvršenih materijalnih rashoda. Razlog povećanja u odnosu na prethodno razdoblje je zbog povećanog broja predmeta u kojima je bilo potreba za intelektualnim uslugama.

Rashodi za nabavu nefinancijske imovine ostvareni su u postotku od 9,53% što se odnosi na rate za nabavu službenog automobila, a planirani rashodi za uredsku opremu i namještaj bit će realizirani u trećem kvartalu 2025. godine.

Prijenosa sredstava iz prethodne godine nije bilo.

U Bjelovaru, 17. srpanj 2025.

ŽUPANIJSKI DRŽAVNI ODVJETNIK

Darko Žegarac